Bandarískir embættismenn segjast telja að flugvélin hafi orðið fyrir flugskeyti . Það sýni gögn úr gervihnöttum og flugratsjá , sem eru í skoðun hjá her og leyniþjónustu Bandaríkjanna . Flugvél UIA , sem var af gerðinni Boeing 737 - 800 , hafði nýlega tekið á loft frá Teheran , höfuðborg Íran , þegar hún hrapaði . Flugvélin var á leið til Kænugarðs og innanborðs voru fjölmargir Kanadamenn og Íranar , auk nokkurra Úkraínumanna , Afgana , Þjóðverja og Breta . Gögn úr gervihnöttum sýni loftskeytasprengingu Fram hafði komið að Úkraína hefði það til skoðunar hvort vélin hefði orðið fyrir flugskeyti , en írönsk stjórnvöld hafa þvertekið fyrir að slíkt hafi gerst . Flugvélin fórst aðeins nokkrum klukkustundum eftir að Íranar gerðu loftárásir á tvær bandarískar herstöðvar í Írak og samkvæmt upplýsingum frá bandarísku leyniþjónustunni sýna gervihnattamyndir tvo rauða flugskeytadepla og loks þann þriðja sem gefi í skyn að sprenging hafi orðið . Úkraínsk og írönsk stjórnvöld vinna saman að rannsókn flugslyssins og hafa Íranar gefið það út að Bandaríkin fái flugritana ekki afhenta .